Rafila a trimis Corpul de Control la Spitalul „Sfântul Pantelimon”. Colegiul Medicilor participă la anchetă
Corpul de Control al ministrului Sănătății va merge vineri dimineață la Spitalul „Sfântul Pantelimon”, unde 20 de pacienți și-ar fi pierdut viața în urma administrării incorecte a unei substanțe, a anunțat joi ministrul Alexandru Rafila. El a precizat că echipa de control de la Ministerul Sănătății va fi însoțită de un reprezentant al Colegiului Medicilor. De asemenea, Rafila a menționat că și managerul unității medicale a dispus o anchetă în acest caz.